
LIETUVOS RESPUBLIKOS SEIMO

INFORMACINĖS VISUOMENĖS PLĖTROS KOMITETAS

POSĖDŽIO PROTOKOLAS

2014-11-19 Nr. 280-P-37
Vilnius

Posėdis įvyko 2014 m. lapkričio 19 d. 10.00 val.

Posėdžio pirmininkas – Mindaugas Bastys.
Posėdžio sekretorė – Lina Giriūnienė.
Dalyvavo: Viktoras Fiodorovas, Sergejus Jovaiša, Gediminas Kirkilas, Irena Šiaulienė, Dalia Teišerskytė, Pranas Žeimys.
Kviestųjų dalyvių sąrašas pridedamas (1 priedas).

DARBOTVARKĖ:
1. Nacionalinio saugumo pagrindų įstatymo Nr. VIII-49 1 straipsnio ir priedėlio 1, 2, 4, 11 skyrių pakeitimo įstatymo projektas Nr. XIIP-1708.
2. Įstatymo „Dėl Pasaulinės pašto sąjungos 2012 metais Dohoje pakeistų dokumentų ratifikavimo“ projektas Nr. XIIP-2444.

3. Europos Parlamento ir Tarybos reglamento dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB, apžvalga.

4. 2014-11-12 komiteto posėdžio sprendimų priėmimas:
4.1. Komiteto sprendimo dėl 2014-11-12 posėdyje aptarto viešųjų pirkimų informacinių technologijų srityje reglamentavimo priėmimas.
4.2. Komiteto sprendimo dėl 2014-11-12 posėdyje aptartos informacinių technologijų verslo investicijų į inovacijas skatinimo Lietuvoje praktikos priėmimas.
4.3. Komiteto sprendimo dėl 2014-11-12 posėdyje aptarto Ryšių reguliavimo tarnybos finansavimo modelio priėmimas.
5. Dėl komiteto nario delegavimo į darbo grupę, sudarytą Valstybės teikiamos dalinės finansinės paramos kultūriniams ir šviečiamiesiems projektams pagal Spaudos, radijo ir televizijos rėmimo fondui pateiktas paraiškas bendrųjų konkursų nuostatų tobulinimui.
1. SVARSTYTA. Nacionalinio saugumo pagrindų įstatymo Nr. VIII-49 1 straipsnio ir priedėlio 1, 2, 4, 11 skyrių pakeitimo įstatymo projektas Nr. XIIP-1708.
Kalbėjo. M. Bastys, M. Adomėnas, I. Jurkšuvienė, V. Ramanavičius.
NUTARTA. Iš esmės pritarti Nacionalinio saugumo pagrindų įstatymo Nr. VIII-49 1 straipsnio ir priedėlio 1, 2, 4, 11 skyrių pakeitimo įstatymo projektui Nr. XIIP-1708 ir siūlyti pagrindiniam komitetui pritarti Seimo informacinės visuomenės komiteto sprendimui dėl šio įstatymo projekto, pakoregavus jį  pagal Teisės departamento išvadoje pateiktas pastabas 
Pritarta bendru sutarimu.
2. SVARSTYTA. Įstatymo „Dėl Pasaulinės pašto sąjungos 2012 metais Dohoje pakeistų dokumentų ratifikavimo“ projektas Nr. XIIP-2444.

Kalbėjo. M. Bastys, K. Semėnė.
NUTARTA:

1. Iš esmės pritarti Įstatymo „Dėl Pasaulinės pašto sąjungos 2012 metais Dohoje pakeistų dokumentų ratifikavimo“ projektui Nr. XIIP- 2444.

2. Siūlyti pagrindiniam komitetui pritarti Seimo Informacinės visuomenės plėtros komiteto sprendimui dėl Įstatymo „Dėl Pasaulinės pašto sąjungos 2012 metais Dohoje pakeistų dokumentų ratifikavimo“ projekto Nr. XIIP- 2444.
Pritarta bendru sutarimu.

3. SVARSTYTA. Europos Parlamento ir Tarybos reglamento dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB, apžvalga.
Kalbėjo. M. Bastys, V. Ramonas, A. Kumetaitienė, V. Krasauskas, V. Ramanavičius, S. Jovaiša, E. Židonis, I. Jurkšuvienė.
NUTARTA. Išklausyta pateikta informacija.
4.1. SVARSTYTA. Komiteto sprendimo dėl 2014-11-12 posėdyje aptarto viešųjų pirkimų informacinių technologijų srityje reglamentavimo priėmimas.

Kalbėjo. M. Bastys.
NUTARTA. Siūlyti Vyriausybei įvertinti asociacijos „Infobalt“ pristatytus pasiūlymus dėl viešųjų pirkimų dokumentų standartizavimo informacinių ir ryšių technologijų srityje (2 priedas).

Pritarta bendru sutarimu.

4.2. SVARSTYTA. Komiteto sprendimo dėl 2014-11-12 posėdyje aptartos informacinių technologijų verslo investicijų į inovacijas skatinimo Lietuvoje praktikos priėmimas. 
Kalbėjo. M. Bastys.
NUTARTA. Siūlyti Vyriausybei įvertinti, ar pakankamai aiškiai ir vienareikšmiškai taikomi teisės aktai teikiant ir vertinant informacinių technologijų mokslinių tyrimų ir eksperimentinės veiklos (IT MTEP) projektus, skirtus inovacijoms kurti.

Pritarta bendru sutarimu.

4.3. SVARSTYTA. Komiteto sprendimo dėl 2014-11-12 posėdyje aptarto Ryšių reguliavimo tarnybos finansavimo modelio priėmimas. 
Kalbėjo. M. Bastys.
NUTARTA. Prašyti Ryšių reguliavimo tarnybos periodiškai (du kartus į metus) informuoti komitetą apie finansavimo modelio pakeitimus (su detaliu paskaičiavimu),  atsižvelgiant į elektroninių ryšių rinkos struktūros ir numatomus Ryšių reguliavimo tarnybos struktūros pokyčius.
Pritarta bendru sutarimu.

5. SVARSTYTA. Dėl komiteto nario delegavimo į darbo grupę, sudarytą Valstybės teikiamos dalinės finansinės paramos kultūriniams ir šviečiamiesiems projektams pagal Spaudos, radijo ir televizijos rėmimo fondui pateiktas paraiškas bendrųjų konkursų nuostatų tobulinimui..

Kalbėjo. M. Bastys, D. Teišerskytė.
NUTARTA. Į darbo grupę deleguoti komiteto narę Dalią Teišerskytę.
Pritarta bendru sutarimu.

Posėdžio pirmininkas



Mindaugas Bastys
Posėdžio sekretorė


                      Lina Giriūnienė

